CELEX: 32013R0370
Language: mt
Date: 2013-04-22 00:00:00
Title: Regolament ta’ Implimentazzjoni tal-Kummissjoni (UE) Nru 370/2013 tat- 22 ta’ April 2013 li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea

23.4.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 111/43
               
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 370/2013
         tat-22 ta’ April 2013
         li jemenda r-Regolament tal-Kunsill (KE) Nru 329/2007 dwar miżuri restrittivi kontra r-Repubblika Demokratika tal-Poplu tal-Korea
         IL-KUMMISSJONI EWROPEA,
         wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 329/2007 tas-27 ta Marzu 2007 dwar miżuri restrittivi kontra r-Repubblika Demokratika tal-Poplu tal-Korea (1) u b'mod partikolari l-Artikolu 13(1)(b), (d) u (e) tiegħu,
         Billi:
         
                     (1)
                  
                  
                     L-Anness IV tar-Regolament (KE) Nru 329/2007 jelenka l-persuni, l-entitajiet u l-korpi li, billi nħatru mill-Kumitat tas-Sanzjonijiet jew mill-Kunsill tas-Sigurtà tan-Nazzjonijiet Uniti (KSNU) skont il-paragrafu 8(d) tar-Riżoluzzjoni 1718 (2006) tal-KSNU, huma koperti mill-iffriżar ta’ fondi u riżorsi ekonomiċi skont dan ir-Regolament.
                  
               
                     (2)
                  
                  
                     Fis-7 ta' Marzu 2013, il-Kumitat tas-Sanzjonijiet tal-Kunsill tal-KSNU persuni fiżiċi u żewġ entitajiet mal-lista ta' persuni, entitajiet u korpi li għalihom għandu japplika l-iffriżar ta' fondi u ta’ riżorsi ekonomiċi. Dawk l-entitajiet u l-persuni fiżiċi għandhom jiġu inklużi fil-lista stabbilita fl-Anness IV tar-Regolament (KE) Nru 329/2007.
                  
               
                     (3)
                  
                  
                     L-Anness V tar-Regolament (KE) Nru 329/2007 jelenka persuni, entitajiet u korpi mhux elenkati fl-Anness IV li, skont il-punti (b) u (c) tal-Artikolu 4(1) tal-Pożizzjoni Komuni 2006/795/PESK, li kienu magħżula mill-Kunsill. Entità li għandha tiġi inkluża fil-lista deskritta fl-Anness IV skont id-deċiżjoni tal-Kumitat tas-Sanzjonijiet għandha titneħħa mill-Anness V fejn kienet preċedentament inkluża. Annotazzjoni oħra li tiġi inkluża fil-lista deskritta fl-Anness V għandha tiġi emendata
                  
               
                     (4)
                  
                  
                     L-Annessi IV u V tar-Regolament (KE) Nru 329/2007 għandhom għalhekk jiġu emendati kif jixraq.
                  
               
                     (5)
                  
                  
                     Sabiex jiġi żgurat li l-miżuri previsti f’dan ir-Regolament ikunu effikaċi, dan ir-Regolament għandu jidħol fis-seħħ minnufih,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (KE) Nru 329/2007 huwa emendat kif ġej:
            
                        (1)
                     
                     
                        L-Anness IV huwa emendat skont l-Anness I ta’ dan ir-Regolament.
                     
                  
                        (2)
                     
                     
                        L-Anness V huwa emendat skont l-Anness II ta’ dan ir-Regolament.
                     
                  
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
            Magħmul fi Brussell, it-22 ta’ April 2013.
            
               
                  Għall-Kummissjoni, F'isem il-President,
               
               
                  Il-Kap tas-Servizz tal-Istrumenti tal-Politika Barranija
               
            
         
         
            (1)  ĠU L 88, 29.3.2007, p. 1.
      
      
         
            ANNESS I
            L-Anness IV tar-Regolament (KE) Nru 329/2007 huwa emendat kif ġej:
            
                        (1)
                     
                     
                        L-annotazzjonijiet li ġejjin jiżdiedu taħt l-intestatura ‘A. Persuni fiżiċi’:
                        
                                    (a)
                                 
                                 
                                    
                                       ‘Yo’n Cho’ng Nam. Kariga: Kap Rappreżentant tal-Korea Mining Development Trading Corporation (KOMID). Data tal-ħatra: 7.3.2013.’
                                    
                                 
                              
                                    (b)
                                 
                                 
                                    
                                       ‘Ko Ch’o’l-Chae. Kariga: Viċi Kap Rappreżentant tal-Korea Mining Development Trading Corporation (KOMID). Data tal-ħatra: 7.3.2013.’
                                    
                                 
                              
                                    (c)
                                 
                                 
                                    
                                       ‘Mun Cho’ng-Ch’o’l. Post: Uffiċjal tat-TCB. Data tal-ħatra: 7.3.2013.’
                                    
                                 
                              
                  
                        (2)
                     
                     
                        L-annotazzjonijiet li ġejjin għandhom jiżdiedu taħt l-intestatura “B. Persuni ġuridiċi, entitajiet u korpi”:
                        
                                    (a)
                                 
                                 
                                    
                                       ‘It-Tieni Akkademja tax-Xjenzi Naturali (aka (a) 2ni Akkademja tax-Xjenzi Naturali; (b) Che 2 Chayon Kwahakwon; (c) Akkademja tax-Xjenzi Naturali; (d) Chayon Kwahak-Won; Akkademja tad-Difiża Nazzjonali; (e) Kukpang Kwahak-Won; (f) It-Tieni Akkademja tal-Istitu għar-Riċerka tax-Xjenzi Naturali; (g) Sansri). Indirizz: Pyongyang, RDPK. Data tal-ħatra: 7.3.2013.’
                                    
                                 
                              
                                    (b)
                                 
                                 
                                    
                                       ‘Korea Complex Equipment Import Corporation. Tagħrif ieħor: Il-Korea Ryonbong General Corporation hija l-kumpanija ewlenija tal-Korea Complex Equipment Import Corporation. Post: Rakwon-dong, Pothonggang District, Pyongyang, RDPK. Data tal-ħatra: 7.3.2013.’
                                    
                                 
                              
                  
      
      
         
            ANNESS II
            L-Anness V tar-Regolament (KE) Nru 329/2007 huwa emendat kif ġej:
            
                        (1)
                     
                     
                        L-annotazzjonijiet li ġejjin taħt l-intestatura “B.Persuni ġuridiċi, entitatjiet u korpi msemmija fl-Artikolu 6(2)(a)” huma mħassra:
                        
                                     
                                 
                                 
                                    Isem (u psewdonimi possibbli)
                                 
                                 
                                    Informazzjoni ta' identifikazzjoni
                                 
                                 
                                    Raġuni
                                 
                              
                                    3.
                                 
                                 
                                    Korea Complex Equipment Import Corporation.
                                 
                                 
                                    Post: Rakwon-dong, Distrett ta' Pothonggang, Pyongyang
                                 
                                 
                                    Ikkontrollata mill-Korea Ryongbong General Corporation (entità maħtura min-Nazzjonijiet Uniti, 24.4.2009); konglomerat tad-difiża li jispeċjalizza fl-akkwisti għall-industriji tad-difiża tar-RDPK u l-appoġġ għall-bejgħ relatat mal-militar ta’ dak il-pajjiż.
                                 
                              
                  
                        (2)
                     
                     
                        L-annotazzjoni li ġejja taħt l-intestatura “B.Persuni ġuridiċi, entitatjiet u korpi msemmija fl-Artikolu 6(2)(a)” huma mħassra:
                        
                                     
                                 
                                 
                                    Isem (u psewdonimi possibbli)
                                 
                                 
                                    Informazzjoni ta' identifikazzjoni
                                 
                                 
                                    Raġuni
                                 
                              
                                    13.
                                 
                                 
                                    It-Tieni Kumitat Ekonomiku u t-Tieni Akkademja tax-Xjenzi Naturali
                                 
                                 
                                     
                                 
                                 
                                    It-Tieni Kumitat Ekonomiku huwa involut f'aspetti ewlenin fi programm tal-missili tal-Korea ta' Fuq. It-Tieni Kumitat Ekonomiku huwa responsabbli mis-sorveljanza tal-produzzjoni ta' missili ballistiċi tal-Korea ta' Fuq. Huwa jmexxi wkoll l-attivitajiet tal-KOMID (il-KOMID inħatret min-Nazzjonijiet Uniti, 24.4.2009). Huwa organizzazzjoni fuq bażi nazzjonali responsabbli mir-riċerka u l-iżvilupp ta' sistemi avvanzati ta' armamenti tal-Korea ta' Fuq, fosthom missili u probabbilment armi nukleari. Juża għadd ta' organizzazzjonijiet subordinati biex jikseb tekknoloġija, tagħmir u informazzjoni minn barra 'l pajjiż, fosthom mill-Korea Tangun Trading Corporation, għal użu fi programmi ta' missili u probabbilment armi nukleari fil-Korea ta' Fuq.
                                 
                              Flok l-Artikolu 12 għandu jidħol dan li ġej:
                        
                                     
                                 
                                 
                                    Isem (u psewdonimi possibbli)
                                 
                                 
                                    Informazzjoni ta' identifikazzjoni
                                 
                                 
                                    Raġuni
                                 
                              
                                    13.
                                 
                                 
                                    It-Tieni Kumitat Ekonomiku
                                 
                                 
                                     
                                 
                                 
                                    It-Tieni Kumitat Ekonomiku huwa involut f'aspetti ewlenin fi programm tal-missili tal-Korea ta' Fuq. It-Tieni Kumitat Ekonomiku huwa responsabbli mis-sorveljanza tal-produzzjoni ta' missili ballistiċi tal-Korea ta' Fuq. Imexxi wkoll l-attivitajiet tal-KOMID (il-KOMID inħatret min-Nazzjonijiet Uniti, 24.4.2009). Huwa organizzazzjoni fuq bażi nazzjonali responsabbli mir-riċerka u l-iżvilupp ta' sistemi avvanzati ta' armamenti tal-Korea ta' Fuq, fosthom missili u probabbilment armi nukleari. Juża għadd ta' organizzazzjonijiet subordinati biex jikseb tekknoloġija, tagħmir u informazzjoni minn barra 'l pajjiż, fosthom mill-Korea Tangun Trading Corporation, għal użu fi programmi ta' missili u probabbilment armi nukleari fil-Korea ta' Fuq.